stanford-oval/wikipedia huggingface dataset:
Dekstrometorfaani
Historia

Hoffmann-La Roche -lääketehdas haki vuonna 1946 DXM:ää ja sen toista stereoisomeeria, levometorfaaniopioidia, sisältävälle raseemiselle seokselle patenttia. Vuonna 1952 kuvailtiin levo- ja dekstro-stereoisomeerien erottelu ja 1958 Yhdysvalloissa alettiin myydä DXM:ää reseptivapaana yskänlääkkeenä.
Suomessa DXM-yskänlääkkeitä on käytetty päihdekäytössä ainakin 1980-luvun lopulta asti. DXM:n päihdekäyttöön liittyy kuolemantapauksia, joihin kuitenkin liittyy usein myös muiden aineiden saman aikaista käyttöä. Esimerkiksi Suomessa kuoli kolme ihmistä vuosina 2000–2003 käytettyään DXM:ää yhdessä muiden päihteiden kanssa. Pelkän DXM:n tiedetään myös aiheuttaneen kuolemia. Aineen käyttö on Fimean pysyvässä seurannassa.
Vuonna 2008 Ruotsin lääkelaitos kielsi dekstrometorfaanin myynnin.
Lääkekäyttö > Yskän hillintä

Yskänlääkkeissä DXM:ää on Suomessa hydrobromidimuodossa (HBr). Esimerkiksi Orion Pharman Resilar- ja Sir. Ephedrin -yskänlääkkeissä on DXM:ää 3 mg/ml ja Rometor Ratiopharmissa 2mg/ml. Resilarissa aikuisille suositeltu annostus DXM:n HBr-suolaa on enimmillään 30 mg 4 kertaa vuorokaudessa. Yskää hillitsevät vaikutukset alkavat 15–30 minuutissa ja kestävät tavallisesti 6 tuntia, mutta poikkeava CYP2D6 entsyymin aktiivisuus vaikuttaa kestoon. Melko harvinaisia sivuvaikutuksia voivat olla muun muassa sekavuus, sydämen nopealyöntisyys, ummetus, pahoinvointi, punastuminen, ihottuma ja väsymys.
DXM:n teho yskänlääkkeenä normaalisti käytetyissä annoksissa on jossain määrin kyseenalainen: osa DXM:ään kohdistuneista tutkimuksista on havainnut yskää hillitsevän vaikutuksen ja osa ei. Ristiriitaisuuden on arveltu johtuvan DXM:n yskän hillinnän ylipäätään heikosta vaikutuksesta normaalein lääkeannoksin ja joidenkin edellä mainittujen tutkimusten pienistä otannoista, jotka eivät ole riittäneet vaikutuksen tilastolliseen osoittamiseen.
Lääkekäyttö > Muut käyttötarkoitukset

DXM:ää käytetään pseudobulbaarisen affektin eli hallitsemattomien nauru- tai itkukohtausten hoitoon yhdessä kinidiinin kanssa, joka pidentää DXM:n vaikutusta estämällä sen hajoamista. Yhdistelmää käytetään myös ALS-taudin oireiden lieventämisessä.
Vuonna 2022 FDA antoi myyntiluvan  dekstrometorfaani/bupropioni -yhdisteiselle masennuslääkkeelle.  Sen oletetaan alkavan vaikuttaa nopeammin kuin vanhemmat masennuslääkkeet ja se on suunnattu vaikea-asteista masennusta sairastaville. Lääkkeen tuotenimi on Auvelity. Suomessa tätä masennuslääkettä ei ole saatavilla.
Päihdekäyttö

DXM on dissosiatiivi, kuten ketamiini ja fensyklidiini (PCP).
Päihdekäyttö > Vaikutukset

DXM:n toivottuihin vaikutuksiin kuuluvat muun muassa mielihyvän tunne, kehostapoistumiskokemukset ja unenkaltainen tila. Muita vaikutuksia ovat kuulo- ja näköaistin harhat, kehon liikkeiden hitaus, pupillien laajeneminen, näköaistin pätkiminen (kuin liikaa hidastettu filmi), sekavuus, lihasjäykkyys ja tunne kehon sulautumisesta esineisiin kuten sänkyyn. Haittavaikutuksia ovat pahoinvointi, oksentelu, ihon kutina, ripuli, kuume, suuri syketiheys ja virtsaamisvaikeudet. Suurissa annoksissa erityisesti mielikuvitus kiihtyy ja muuttuu todentuntuisemmaksi. Vakavia yliannostukseen liittyviä vaikutuksia ovat hengityksen lamautuminen, kooma ja munuaisten vajaatoiminta tai akuutti maksan vajaatoiminta.
Fyysisiä ja erityisesti psyykkisiä vieroitusoireita voi esiintyä etenkin, jos ainetta käytetään säännöllisesti ja suurin annoksin, mutta riippuvuus on harvinaista.
Päihdekäyttö > Annostus ja sietokyky

Erowid-sivun mukaan tyypillinen annos DXM:n HBr-suolaa on 200–400 mg suun kautta. Kevyt annos on 100–200 mg ja vahva 300–600 mg. Tappava annos voi olla 2 500–20 000 mg. DXM alkaa vaikuttaa noin 20–60 minuutin sisällä ja täydet vaikutukset ilmenevät 1,5–3 tunnin jälkeen annoksen ottamisesta. Vaikutukset kestävät 4–8 tuntia. Säännöllisessä käytössä sietokyky DXM:ään kasvaa eli ainetta täytyy ottaa enemmän samanvahvuisten vaikutusten kokemiseksi.
DXM ja myös monet muut yhdisteet voivat esiintyä eripainoisina suoloina. Esimerkiksi 11 milligrammaa vapaa emäs DXM:ää (eli suolaan sitoutumatonta DXM:n emäksistä muotoa) lääketeholtaan 15 milligrammaa HBr-monohydraattia tai 13,55 milligrammaa DXM sitraattia.
Päihdekäyttö > Uutto

Suomessa DXM:ää sisältäviin yskänlääkkeisiin on yleensä lisätty päihdekäyttöä estäviä aineita, kuten sorbitolia, joiden vuoksi yskänlääke sellaisenaan käytettynä aiheuttaa ripulia. Siksi DXM yleensä päihdekäytössä uutetaan pois tällaisista lääkkeistä orgaanisten happojen kuten sitruunahapon avulla sitraattina käyttäen emästä kuten NaOH ja liuottimina vettä sekä bensiiniä tai ksyleeniä (tai muuta ei-vesiliukoista liuotinta).
Biokemia > Aineenvaihdunta

DXM hajoaa maksassa sytokromi P450 -ryhmään kuuluvan CYP2D6-entsyymin avulla 3-demetylaation kautta dekstrorfaaniksi ja vähemmässä määrin N-demetylaation kautta 3-metoksimorfinaaniksi CYP3A4:n vaikutuksesta. CYP2C9 ja CYP2C19 avustavat hajotusta. CYP3A4 hajottaa dekstrorfaania ja CYP2D6 3-metoksimorfinaania edelleen 3-hydroksimorfinaaniksi. Hajoamatta jäänyt DXM ja sen hajoamistuotteet poistuvat kehosta pääosin munuaisten kautta virtsaan.
CYP2D6 on ihmisissä polymorfinen eli siitä on useita entsyymimuotoja, joista osa on keskivertoa vähemmän hajotuskykyisiä. Heikkoa CYP2D6-hajotuskykyä on valkoihoisista noin 3–10 prosentilla sekä noin prosentilla japanilaisista ja kiinalaisista. Heillä DXM:n lääkevaikutus kestää tavallista pitempään. Vaikutus pitenee myös käyttämällä samanaikaisesti kinidiiniä, joka estää kilpailevasti DXM:n CYP2D6 välitteistä hajoamista.
Päihdekäytön dissosiatiiviset vaikutukset saa aikaan pääosin dekstrorfaani. Siksi nopeat CYP2D6 metabolisoijat (keihin valtaväesto kuuluu) saavat voimakkaampia ja nopeampia vaikutuksia DXM:n päihdekäytöstä.
Greippi tai greippimehu vaikuttaa useiden eri lääkkeiden vaikutuksen kestoon ja voimakkuuteen, myös DXM:n. Greipin eri aineet salpaavat entsyymeitä CYP1A2, CYP2C9 ja CYP2D6. Erityisesti CYP2D6:n salpaus voi hidastaa DXM:n metabolisoitumista dekstrorfaaniksi, jolloin DXM:n vaikutukset voivat pidentyä, mutta ainakaan DXM:n lääkekäytön annoksissa (noin 30 mg) vaikutus ei todennäköisesti ole merkittävää. Greipin CYP2D6 salpaavia aineita ovat furokumariinit kuten paradisiini A, 6',7'-dihydroksibergamottiini, bergamottiini, bergaptoli ja geranyylikumariini. Muita aineita ovat naringiini ja naringeniini, jotka salpaavat ainakin CYP3A4:ää.
Biokemia > Vaikutusmekanismi, reseptori- ja kanavasitoutuminen

DXM ja ensisijaisesti sen dekstrorfaani-hajoamistuote ovat ei-kilpailevia NMDA-reseptorin salpaajia eli antagonisteja. Salpaajat sitoutuvat NMDA-reseptorin kalsiumionikanavaan estäen kalsiumionien virran sen lävitse. Virtaus estyy lähinnä ulkoa sisään, eli solujen kalsiumionipitoisuus pienene salpaajien vaikutuksesta. Solunsisäiset ionit kiihdyttävät muun muassa hermosolujen välistä viestintää. DXM estää siten tätä kiihdyttävää vaikutusta ja tästä sen päihdekäytön dissosiatiiviset vaikutukset johtuvat.
DXM voi myös suojata hermostoa sen erittämältä hermotoimintaa kiihdyttävältä glutamaatilta, joka on NMDA-reseptorien aktivoija eli agonisti. Glutamaatti toimii hermosoluja tappavana eksitotoksiinina tilanteissa joissa sitä vapautuu liikaa, kuten aivoverenvuodossa tai vakavassa epileptisessä kohtauksessa. Agonistinen glutamaatti lisää hermosoluihin päätyvää kalsiumia, joka näissä sisällä ollessaan on liikamäärin eksitoksista. Antagonistinen DXM vähentää kalsiumin määrää, johon sen hermosuojaus perustuu.
DXM:n yskää hillitsevää mekanismia ei tunneta tarkkaan, mutta vaikutus voi johtua DXM:n ja dekstrorfaanin aktivoivasta sitoutumisesta (agonismista) sigma-reseptoreihin, erityisesti σ1-reseptoriin.
DXM ja dekstrorfaani sitoutuvat merkittävästi myös muihin reseptoreihin. Ne ovat muun muassa serotoniini- ja norepinefefriinitransportterien (SERT ja NET) estäjiä ja toimivat siten serotoniinin ja norepinefriinin takaisinoton estäjinä (SNRI). DXM voisi siten toimia ketamiinin kaltaisesti nopeavaikutteisena masennuslääkkeenä.
Biokemia > DXM:n aiheuttama aivovaurio

DXM:n ja muiden NMDA-reseptoriantagonistien kuten ketamiinin päihdekäyttöön liittyy ehkä Olneyn leesioiksi kutsuttujen aivovaurioiden muodostumisriski. Se, että ilmeneekö vaurioita ihmisillä DXM:ää käytettäessä, on kiistanalaista. DXM:n jatkuvan annostelun vaikutukset eläimiinkin kuten rottiin ovat olleet ristiriitaisia: osa tutkimuksista on havainnut vaurioita ja osa ei ole.
Huomiot ja lääkkeiden yhteisvaikutukset

DXM:ää voidaan käyttää yskän hillintään suositelluin annoksin raskauden aikana tilapäisesti ja samoin annoksin voidaan myös ajaa autoa tai käyttää tarkkuutta vaativia koneita, sitä ei näin ollen luokitella PKV-lääkkeeksi.
DXM voi lisätä histamiinin vapautumista, mikä tulee ottaa huomioon hoidettaessa atooppisia lapsia.
DXM:ää sisältäviä lääkkeitä ei tule missään tapauksessa käyttää jos viimeisen kahden viikon aikana on käytetty MAO-estäjiä (mm. linetsolidi, moklobemidi, selegiliini). Yhteiskäyttö SSRI-lääkkeiden (mm. fluoksetiini) kanssa on myös vaarallista. MAO-estäjät ja SSRI:t yhteiskäytössä DXM:n kanssa lisäävät riskiä saada serotoniinioireyhtymä. Yhteiskäyttö tiettyjen sydänlääkkeiden (kinidiini, amiodaroni, flekainidi, propafenoni), tioridatsiinin (psykoosilääke), terbinafiinin (sienilääke), linetsolidin (antibiootti), metadonin (kipulääke), sinakalseetin (lisäkilpirauhasen häiriöiden hoitoon), alkoholin, litiumsuolojen, trisyklisten masennuslääkkeiden, petidiinin, MDMA:n, tryptofaanin ja mäkikuisman kanssa voi olla vaarallista. CYP2D6-entsyymin välityksellä hajoavien aineiden (mm. bupropioni) yhteiskäyttö DXM:n kanssa (joka hajoaa saman entsyymin avulla) on vaarallista. Lisäksi sekakäyttö toisten NMDA-estäjien (mm. memantiini) kanssa on riskialtista.
DXM yskänlääkkeisiin voi olla Suomessa sekoitettuna efedriiniä tai salbutamolia. Nämä ja muut aineet voivat päihdekäytössä aiheuttaa haittavaikutuksia, jotka voivat olla vaarallisempia kuin DXM:n aikaan saamat vaikutukset.
Pieni vähemmistö ihmisistä on DXM:lle yliherkkiä, jolloin normaali päihdekäytössä otettu annos voi olla hengenvaarallinen.
Greippi tai greippimehu saattaa pidentää DXM:n vaikutusta (katso metabolia).
Hyvin harvinaisissa tapauksissa HBr DXM:n käyttö voi aiheuttaa bromismia eli neurotoksisen bromin kehoon kertymiseen liittyviä pääosin hermostollisia oireita.
Huomiot

↑  DXM on yhdenarvoinen emäs:  271{,}404\,\mathrm {g/mol} +1{,}008\,\mathrm {g/mol} =272{,}412\,\mathrm {g/mol}  Sitruunahappo on kolmenarvoinen happo:  192{,}12\,\mathrm {g/mol} -(3\cdot 1{,}008\,\mathrm {g/mol} )=189{,}096\,\mathrm {g/mol}  Yksi sitraatti sitoo kolme protonoitua DXM-molekyyliä:  11\,\mathrm {mg} \div 272{,}412\,\mathrm {g/mol} \cdot \left({\frac {189{,}096\,\mathrm {g/mol} +3\cdot 272{,}412\,\mathrm {g/mol} }{3}}\right)\approx 13{,}55\,\mathrm {mg}
Emma Fürstenhoff

Emma Fürstenhoff
Vahakukkia
Emma Fürstenhoff, Emilia Lindegren, (1802 Tukholma – maaliskuu 1871 Pariisi) oli Carl Johan Lindegrenin ja jalosukuisen Sofia Silfversklöldin tytär. Hän oli ruotsalainen floristi, joka oli kansainvälisesti tunnettu vahasta tehdyistä kukistaan.
Noin 20-vuotiaana hän meni naimisiin Gustafsbergin posliinitehtaan virkailijan A. Fürstenhoffin kanssa, jonka kanssa hänellä oli poika Johan.
Emma teki ornamentteja myyntiin ja lopulta oppi tekemään tekokukkia joita pidettiin aidon tuntuisina. Hän esitteli töitään monissa menestyksekkäissä taidenäyttelyissä Tukholmassa, myöhemmin myös Lontoossa, Pietarissa ja Pariisissa. Pietarissa hän pysytteli kaksi vuotta ja siellä hänestä tuli kuuluisa.
Muutettuaan pysyvästi Pariisiin Fürstenhoff perusti studion, jossa valmistettiin tekokukkia. Monet hänen työntekijöistään olivat naisia, kuten Thilda Österberg, joka myös oli ruotsalainen. Fürstenhoff oli menestyksekäs taiteilija, joka teki kokonaisen omaisuuden töillään.
Aiheesta muualla

Viikkolehti Idun, 8.elokuuta 1890 / Emma Fürstenhoff.
Wikimedia Commonsissa on kuvia tai muita tiedostoja aiheesta .
Ekvivalenssi

Ekvivalenssi voi tarkoittaa seuraavia:
ekvivalenssirelaatio, refleksiivinen, symmetrinen ja transitiivinen relaatio
ekvivalenssi, looginen operaatio, joka on tosi, jos sen yhdistämät lauseet ovat joko molemmat tosia tai molemmat epätosia; merkitsee samaa kuin jos ja vain jos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ekvivalenssi”, voi hakea sivunnimihaulla, laajalla sivunnimihaulla tai tekstihaulla.
Energiametsä

Eukalyptusviljelmä Daneshillissä, Pohjois-Englannissa.
Energiametsä on pelto, jolla kasvatetaan lyhytkiertoviljelynä polttopuuta. Energiametsissä tuotetaan pääasiassa nopeakasvuisia pajulajeja (Salix). Energiametsä hakataan noin joka neljäs vuosi ja se perustetaan pistokkaista.
Pajuviljelmät hakataan tavallisesti 3–4 vuoden kuluttua. Versot ovat silloin keskimäärin 5–7-metrisiä ja läpimitta rinnan korkeudelta on noin 3–5 senttimetriä. Versot katkotaan noin 5–10 senttimetrin kohdalta. Hakkuun jälkeen kannat puskevat uusia versoja ja hakkuu voidaan käynnistää uudestaan 3–4 vuoden kuluttua.
Viljelmien kasvu hidastuu noin 20–25 vuoden päästä, jolloin on aika nostaa kaikki kannot ylös ja istuttaa uusia pajuja tilalle. Vaihtoehtoisesti maan voidaan antaa palautua takaisin tavalliseksi pelloksi.
Energiametsän kustannukset ovat nykyään korkeammat kuin mitä maanviljelijä saa sadostaan. Ruotsi on johtava maa pajun viljelemisessä. Siellä viljellään noin 15 000 hehtaaria, mikä on kolme kertaa niin paljon kuin muualla maailmassa yhteensä.
Primitive (Soulflyn albumi)

| Primitive Soulfly |
| --- | --- | --- |

Studioalbumin tiedot
 Julkaistu: 26. syyskuuta 2000
 Kesto: 52.21
 Levy-yhtiö: Roadrunner
Listasijoitukset
  22.
Soulflyn muut julkaisut
| Soulfly 1998 | Primitive 2000 | 3 2002 |
Primitive on Soulflyn toinen studioalbumi, joka julkaistiin 26. syyskuuta 2000.
Arvostelut

Soundi:
Aiheesta muualla

Primitive (Soulflyn albumi) Discogsissa. (englanniksi)
Albumi Primitive (Soulflyn albumi) Encyclopaedia Metallum -sivustolla (englanniksi)
Soulfly
| --- | --- |
Studioalbumit:   Soulfly  Primitive  3  Prophecy  Dark Ages  Conquer  Omen  Enslaved  Savages  Archangel  Ritual  Totem 
EP:t:   Tribe 
Singlet:   Tribe  Bleed  Umbabarauma  Back To The Primitive  Unleash  Rise of the Fallen  World Scum  Bloodshed  Master of Savagery  Ayatollah of Rock 'n' Rolla  We Sold Our Souls to Metal  Sodomites  Archangel  Titans  No Hope No Fear  Evil Empowered  Ritual  Dead Behind the Eyes  Superstition  Scouring the Vile  Filth Upon Filth 
DVD:t:   Song Remains Insane 
Musiikkivideot:   Bleed  Back to the Primitive  Seek 'n' Strike  Prophecy  Carved Inside  Frontlines  Innerspirit  Unleash  Rise of the Fallen  World Scum  Bloodshed  Archangel  Filth Upon Filth
Emma George

| Mitalit> Maa:   Australia.Naisten yleisurheilu.MM-kilpailut (sisäradat)  | Mitalit> Maa:   Australia.Naisten yleisurheilu.MM-kilpailut (sisäradat)  | Mitalit> Maa:   Australia.Naisten yleisurheilu.MM-kilpailut (sisäradat)  | Maa:   Australia> Naisten yleisurheilu. |
| --- | --- | --- | --- |
|  Hopeaa | Pariisi 1997 | seiväshyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Kuala Lumpur 1998 | seiväshyppy |  |
Emma George (s. 1. marraskuuta 1974, Beechworth) on australialainen seiväshyppääjä. Hän paransi seiväshypyn maailmanennätystä 12 kertaa peräkkäin 1990-luvun lopulla, mutta menetti ennätyksen 26. toukokuuta 2000 Stacy Dragilalle, eikä pystynyt enää ottamaan sitä haltuunsa.
Maailmanennätykset

4,25 m – Melbourne, Australia 30. marraskuuta 1995
4,28 m – Perth, Australia 17. joulukuuta 1995
4,30 m – Perth, Australia 28. tammikuuta 1996
4,41 m – Perth, Australia 28. tammikuuta 1996
4,42 m – Reims, France 29. kesäkuuta 1996
4,45 m – Sapporo, Japan 14. heinäkuuta 1996
4,50 m – Melbourne, Australia 8. helmikuuta 1997
4,55 m – Melbourne, Australia 20. helmikuuta 1997
4,57 m – Auckland, New Zealand 20. helmikuuta 1998
4,58 m – South Melbourne, Australia 14. maaliskuuta 1998
4,59 m – Brisbane, Australia 21. maaliskuuta 1998
4,60 m – Sydney, Australia 20. helmikuuta 1999
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Emma George
Käännös suomeksi
Poonam Dhillon

| Poonam Dhillon |
| --- | --- |
 Poonam Dhillon vuonna 2012.
Henkilötiedot
Syntynyt: 18. huhtikuuta 1962 (ikä 62) Kanpur, Uttar Pradesh, Intia
Ammatti:  näyttelijä, poliitikko
Puoliso:  Ashok Thakeria  (vih. 1988; ero 1997)
Lapset:  2
Näyttelijä
Aktiivisena:  1978–
Aiheesta muualla
www.poonamdhillon.com
IMDb 
AllMovie
Poonam Dhillon (hindiksi पूनम ढिल्लों, Pūnam Ḍhilloṃ; s. 18. huhtikuuta 1962 Kanpur, Uttar Pradesh, Intia) on intialainen näyttelijä ja poliitikko, joka on työskennellyt hindinkielisissä elokuvissa, teatterissa ja televisiossa. Hän on Miss Intia vuodelta 1977 ja aloitti pian näyttelijän uransa Yash Chopran vuonna 1978 ensi-iltansa saaneessa elokuvassa Trishul. Hän liittyi Intian kansanpuolueeseen vuonna 2004 ja hänet nimitettiin puolueen Mumbain yksikön varapuheenjohtajaksi vuonna 2019.
Yksityiselämä

Dhillon oli naimisissa tuottaja Ashok Thakerian kanssa vuosina 1988–1997 ja heillä on kaksi lasta, poika Anmol ja tytär Paloma.
Valikoitu filmografia

Trishul (1978)
Noorie (1979)
Kaala Patthar (1979)
Red Rose (1980)
Dard (1981)
Sohni Mahiwal (1984)
Teri Meherbaniyan (1985)
Karma (1986)
Naam (1986)
Judaai (1997)
Aiheesta muualla

Wikimedia Commonsissa on kuvia tai muita tiedostoja aiheesta .
Poonam Dhillon Internet Movie Databasessa. (englanniksi)
Poonam Dhillon Allmoviessa (englanniksi)
Ekvaattorijärjestelmä

Deklinaatio (DEC) ja rektaskensio (RA).
Tyko Brahe käytti tätä valmistamaansa laitetta (ARMILLÆ ÆQUATORIÆ) rektaskension ja deklinaation mittaamiseen
Ekvaattorijärjestelmä eli ekvatoriaalinen koordinaatisto on tähtitieteessä taivaankappaleiden koordinaattien ilmoittamiseen käytännöllisyytensä vuoksi tavallisimmin käytetty koordinaattijärjestelmä.
Ekvatoriaalisen koordinaatiston käytännöllisyys johtuu siitä, etteivät kohteen koordinaatit riipu tarkastelupaikkakunnasta tai ajasta samalla tavalla kuin vaikkapa horisonttijärjestelmässä. Tämä mahdollistaa kohteiden koordinaattien taulukoinnin. Myös tähtikartoissa näkyvä koordinaatisto on ekvatoriaalinen, ellei toisin mainita. Koska prekessio muuttaa tähtien koordinaatteja pikkuhiljaa, on ekvatoriaalisia koordinaatteja käytettäessä ilmoitettava, minkä ajankohdan koordinaatit ovat kyseessä. Tätä ajankohtaa kutsutaan koordinaatiston epookiksi.
Ekvatoriaalinen järjestelmä on kiinnitetty maapallon koordinaatistoon siten, että maapallon päiväntasaajan kohdalla kulkee taivaanekvaattori ja pohjois- ja etelänavan yläpuolella sijaitsevat taivaannavat. Se siis vastaa täsmälleen maapallon pintaan "piirrettyjä" koordinaatteja.
Taivaankappaleen paikka ilmoitetaan ekvatoriaalisessa koordinaatistossa kahden koordinaatin: pituusastetta vastaavan rektaskension  \alpha  ja leveysastetta vastaavan deklinaation  \delta  avulla.
Deklinaatio ilmoittaa kohteen ja taivaanekvaattorin välisen kulman (aivan kuten maapallolla leveysaste ilmoittaa paikkakunnan ja päiväntasaajan välisen kulman) ja se ilmoitetaan asteina väliltä [−90°,90°]. Negatiiviset deklinaatiot kertovat kohteen sijaitsevan eteläisellä taivaanpallonpuoliskolla eli taivaanekvaattorin eteläpuolella. Eteläisimmästä Suomesta on mahdollista nähdä sellaiset taivaankappaleet, joiden deklinaatio on väliltä [−30°,90°], luonnollisesti kesää lukuun ottamatta.
Rektaskensio lasketaan kevättasauspisteestä vastapäivään. Se siis kertoo kohteen ja kevätpäiväntasauspisteen välisen kulman mitattuna taivaanekvaattoria pitkin (samalla tavalla kuin maapallolla pituusaste ilmoittaa paikkakunnan etäisyyden Greenwichin nollameridiaanista). Rektaskensio ilmoitetaan tunteina, minuutteina ja sekunteina ja se voi saada arvoja väliltä [0h, 24h).  Aikamittojen käyttö on käytännöllistä, sillä taivaanpallo pyörähtää kerran ympäri yhden tähtivuorokauden aikana. Näin kohteen rektaskensio ilmoittaa suoraan sen tähtiajan hetken, jolloin taivaankappale on etelässä ja siis korkeimmillaan horisontin yläpuolella.



­
Pireuksen satama

| Pireuksen satama Λιμάνι Πειραιά |
| --- | --- |

Kotipaikka:  Pireus, Attika, Kreikka
Toimiala:  satama
Omistaja:  - COSCO 51 % - Kreikan valtio / TAIPED 23,14 % - sijoittajat 25,86 %
Kotisivu:  www.olp.gr
Infobox OKVirheellinen NIMI-arvo: 
Pireuksen satama (kreik. Λιμάνι Πειραιά, Limáni Peiraiá) on Pireuksessa, Ateenan metropolialueella Kreikassa toimiva satama. Se on Kreikan ja koko itäisen Välimeren alueen suurin satama. Sataman toimintaa pyörittää Pireuksen satamahallinto.
Pireuksen satama on Välimeren vilkkain satama. Kiinalla oli vuonna 2016 suunnitelmana kasvattaa tavaravolyymiä 35 prosentilla. Satama pystyy vastaanottamaan 20 000 TEU:n ylittäviä aluksia. Keväällä 2018 satamaan saapui kiinalainen COSCO Shipping Taurus -alus, joka on 400 metriä pitkä.
Historia

Antiikin Pireuksesta tuli antiikin Ateenan satama 400-luvun eaa. alkupuolella. Satama säilyi merkittävänä antiikin ajan lopulle saakka, mutta keskiajalla ja osmanivallan aikana sen merkitys oli hyvin pieni. Pireus alkoi kasvaa satamakaupunkina jälleen 1830-luvulta lähtien, kun Ateenasta tehtiin Kreikan pääkaupunki. Satamasta tuli Kreikan merkittävin 1800-luvulla, kun se ohitti merkityksessä Sýroksen Ermoúpolin. Sataman käyttö lisääntyi erityisesti sen jälkeen, kun Korintin kanava valmistui vuonna 1893.
Myös uuden Pireuksen sataman keskukseksi tuli antiikin ajan satamalahti Kantharos. Satamaa on laajennettu ja nykyaikaistettu jatkuvasti 1800- ja 1900-lukujen aikana. Konttisatama valmistui 1970-luvulla. Pireuksen satamahallinto (Οργανισμός Λιμένος Πειραιώς, Organismós Liménos Peiraiós, OLP; engl. Piraeus Port Authority, PPA) perustettiin vuonna 1930. Yritys listattiin Ateenan pörssiin vuonna 2003. Alussa myyntiin tuli 25,5 % osakkeista, kun suurimpana omistajana säilyi Kreikan valtio.
Kiinan valtion omistama COSCO on ollut osakkaana sataman konttiterminaalissa vuodesta 2009. Vuonna 2016 COSCO osti 51 prosenttia Pireuksen satamahallinnon osakkeista. Kauppa oli osa Kreikan valtion omistusten yksityistämisohjelmaa Kreikan velkakriisin seurauksena. Kreikan valtio omistaa osan satamayhtiöstä TAIPED-rahaston (myös Hellenic Republic Asset Development Fund, HRADF) kautta.
Satamatoiminnot

Satamaan kuuluu:
Konttiterminaali – Kapasiteetti 1 000 000 TEU/vuosi, liikenne vuodessa 644 055 konttia, joista 48 884 vientiä/tuontia ja 520 722 jälleenlaivausta (vuonna 2013)
Rahtiterminaali – Perinteiselle rahdille
Autoterminaali – Tuontiautoille, liikenne vuodessa 448 682 autoa, joista 61 817 vientiä/tuontia ja 386 865 jälleenlaivausta (vuonna 2013)
Matkustajaterminaali – Lauttayhteydet Argo-Saronisille saarille, Kykladeille, Kytheralle, Kreetalle, Dodekanesiaan sekä Pohjoisen Egean saarille. Vuosittaisia kotimaan lauttaliikenteen matkustajia 15 373 315 ja kuljetettuja ajoneuvoja 698 913 (vuonna 2013)
Ristelyalusten terminaali – Vuosittaisia risteilymatkustajia 308 705 ja kauttakulkumatkustajia 1 987 752 (vuonna 2013)
Satamatoiminnot > Tilastoja

Vuonna 2014 Pireuksen satama oli maailman 39. suurin, Euroopan kahdeksanneksi suurin, Välimeren kolmanneksi suurin (Espanjan Algeciraksen ja Valencian jälkeen) ja itäisen Välimeren suurin satama. Vuonna 2013 satamaa käyttäneiden alusten lukumäärät olivat:
| Kohde | Aluksia | GT |
| --- | --- | --- |
|  Ulkomaille | 2 860 | 92 759 917 |
|  - Rahtilaivoja | 2 150 | 49 829 421 |
|  - Matkustajalaivoja | 710 | 42 930 496 |
|  Kreikassa | 14 665 | 55 307 003 |
|  - Rahtilaivoja | 1 446 | 3 177 517 |
|  - Matkustajalaivoja | 13 219 | 52 129 486 |
|  Rahtilaivoja yhteensä | 3 596 | 53 006 938 |
|  Matkustalaivoja yhteensä | 13 929 | 95 059 982 |
|  Yhteensä | 17 525 | 148 066 920 |
Kuvia

Pireuksen lauttasatamaa.
Pireuksen lauttasatamaa.
Blue Star Ferries -varustamon Blue Star Paros lauttasatamassa.
Pireuksen rahtisatamaa.
Pireuksen rahtisatamaa.
Kreikan merenkulku- ja saaristoministeriön rakennus.